દક્ષિણ કોરિયાના આ જિઓ-થર્મલ પાવર પ્લાન્ટમાં એક નવો અખતરો કરવામાં આવ્યો. સામાન્ય રીતે આવા પ્લાન્ટ ભૂગર્ભમાં વહેતા અતિ ગરમ પાણીમાંથી ગરમી ખેંચે છે પરંતુ આના માટે ભૂગર્ભની સ્થિતિ અનુકૂળ હોવી જોઈએ. પરંતુ Enhanced geothermal system (EGS)માં કોઈ પણ જગ્યાએ નીચે પાણી નાખીને ગરમીને શોષી લેવાય છે. પોહાંગમાં એમણે ૪.૪ કિલોમીટરની ઊંડાઈએ પાણી ભરવાના કૂવા બનાવ્યા. અને ધરતીકંપ માત્ર ૪.૫ કિલોમીટર ઊંડે થયો. જે જગ્યાએ પાણી પહોંચે તે જગ્યાએ ફૉલ્ટ લાઇન ‘ઍક્ટિવ’ હોય તો ખડકો પાણીને કારણે સરકે છે. આ ધરતીકંપ પહેલાં પણ ૨.૦ની ક્ષમતાના આંચકા નોંધાયા જ હતા. એટલે ફૉલ્ટ લાઇનની સ્થિતિ જાણ્યા વિના આ પ્રયોગ ભારે પડે તેમ છે.